               EUROPSKA KOMISIJA
            Bruxelles, 4.12.2020.
            COM(2020) 792 final
            2020/0351(NLE)
            Prijedlog
            UREDBE VIJEĆA
            o izmjeni Uredbe (EU) 2020/123 u pogledu ribolovnih mogućnosti za norvešku ugoticu u 2020.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Kao i svake godine, Vijeće je u listopadu donijelo preliminarni TAC za ribolov norveške ugotice koji počinje 1. studenoga. Ove godine, međutim, u iščekivanju konačnog ishoda konzultacija sa zemljama koje nisu članice EU-a, preliminarni TAC obuhvaća samo razdoblje od 1. studenoga 2020. do 31. prosinca 2020. Najnovije informacije upućuju na to da je utvrđena razina TAC-a nedostatna te bi je stoga trebalo prilagoditi.

               •Dosljednost s postojećim odredbama politike u tom području

                  Prijedlogom se utvrđuju kvote na razinama koje su u skladu s ciljevima Uredbe (EU) br. 1380/2013.

               •Dosljednost u odnosu na druge politike Unije

               Predložene mjere u skladu su s ciljevima i pravilima zajedničke ribarstvene politike i dosljedne s Unijinom politikom održivog razvoja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Članak 43. stavak 3. Ugovora o funkcioniranju Europske unije (UFEU).

               •Supsidijarnost (za neisključivu nadležnost)

               Prijedlog je u isključivoj nadležnosti Unije kako je navedeno u članku 3. stavku 1. točki (d) UFEU-a. Načelo supsidijarnosti stoga se ne primjenjuje.

               •Proporcionalnost

               Prijedlog je u skladu s načelom proporcionalnosti iz razloga navedenih u nastavku.

               Zajednička ribarstvena politika jedna je od zajedničkih politika. U skladu s člankom 43. stavkom 3. UFEU-a Vijeće donosi mjere o utvrđivanju i raspodjeli ribolovnih mogućnosti.

               •Odabir instrumenta

               Predloženi instrument: uredba.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Savjetovanja s dionicima

               U prijedlogu su uzeta u obzir mišljenja dionika, savjetodavnih vijeća, nacionalnih uprava, organizacija ribara i nevladinih organizacija.

               •Prikupljanje i primjena stručnog znanja

                  Prijedlog se temelji na znanstvenim savjetima Međunarodnog vijeća za istraživanje mora (ICES).

               •Procjena učinka

               Područje primjene uredbe o ribolovnim mogućnostima određeno je člankom 43. stavkom 3. Ugovora.

               •Primjerenost i pojednostavnjenje propisa

                  Nije primjenjivo.

               4.UTJECAJ NA PRORAČUN

               Prijedlog ne utječe na proračun Unije.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Praćenje iskorištavanja ribolovnih mogućnosti u obliku TAC-ova i kvota utvrđeno je Uredbom Vijeća (EZ) br. 1224/2009.

               •Detaljno obrazloženje posebnih odredaba prijedloga

               Predloženom izmjenom želi se izmijeniti Uredba Vijeća (EU) 2020/123 kako bi se prilagodio preliminarni TAC za norvešku ugoticu utvrđen Uredbom (EU) 2020/1579 za razdoblje od 1. studenoga 2020. do 31. prosinca 2020.

               TAC za norvešku ugoticu utvrđuje se uredbom o ribolovnim mogućnostima kojom su obuhvaćeni Atlantik i Sjeverno more. Međutim, budući da ribolov traje od 1. studenoga do 31. listopada naredne godine, preliminirani TAC utvrđuje se zbog rokova uredbom o utvrđivanju ribolovnih mogućnosti u Baltičkome moru koja se donosi u listopadu. TAC se potom prilagođava pri donošenju uredbe o utvrđivanju ribolovnih mogućnosti za Atlantik i Sjeverno more, što omogućuje i uključivanje mogućih elemenata koji proizlaze iz savjetovanja EU-a s Norveškom.

               Preliminarni TAC za norvešku ugoticu stoga je utvrđen Uredbom Vijeća (EU) 2020/1579 od 29. listopada 2020. o utvrđivanju ribolovnih mogućnosti za određene riblje stokove i skupine ribljih stokova koje se primjenjuju u Baltičkome moru za 2021. te o izmjeni Uredbe (EU) 2020/123 u pogledu određenih ribolovnih mogućnosti u drugim vodama. Na temelju najnovijih najboljih raspoloživih znanstvenih savjeta Međunarodnog vijeća za istraživanje mora (ICES), TAC Unije za norvešku ugoticu za 12 mjeseci iznosio bi oko 140 000 tona. Ove godine, međutim, u iščekivanju konačnog ishoda konzultacija sa zemljama koje nisu članice EU-a, preliminarni TAC za norvešku ugoticu utvrđen je na 30 000 tona i obuhvaća samo razdoblje od 1. studenoga 2020. do 31. prosinca 2020.

               U međuvremenu, međutim, nedavne informacije koje je dostavila Danska, koja je gotovo isključivi nositelj kvote za ribolov norveške ugotice, upućuju na to da je preliminarni TAC nedostatan s obzirom na očekivanu ribolovnu aktivnost do kraja godine. Glavna ribolovna sezona traje od rujna do siječnja, ovisno o godini, s vrhuncem od listopada do prosinca. Najnoviji dostavljeni podaci o ribolovu pokazuju ulove od oko 3 700 tona u rujnu te više od 21 000 tona u listopadu. Danska očekuje da će ulovi u studenome i prosincu biti barem slični onima iz listopada. TAC za norvešku ugoticu utvrđen Uredbom Vijeća (EU) 2020/123 stoga bi trebalo povećati kako bi se omogućio nastavak ribolova do kraja godine, poštujući pritom u potpunosti ICES-ove savjete o ulovu.

               •Savjetovanje s Ujedinjenom Kraljevinom

               Budući da ovu Uredbu treba donijeti tijekom prijelaznog razdoblja predviđenog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, Komisija će se savjetovati s Ujedinjenom Kraljevinom u skladu s člankom 130. stavkom 1. tog sporazuma.

               2020/0351 (NLE)

               Prijedlog

               UREDBE VIJEĆA

               o izmjeni Uredbe (EU) 2020/123 u pogledu ribolovnih mogućnosti za norvešku ugoticu u 2020.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Uredbom Vijeća (EU) 2020/123
                  1
                utvrđuju su ribolovne mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za plovila Unije, u određenim vodama izvan Unije. Među ostalim, njome su utvrđene ribolovne mogućnosti do 31. listopada 2020. za norvešku ugoticu i povezane usputne ulove u zoni ICES-a 3a i u vodama Unije u zoni ICES-a 2a i na potpodručju ICES-a 4.

               (2)Uredbom Vijeća (EU) 2020/1579
                  2
                među ostalim je izmijenjena Uredba (EU) 2020/123 kako bi se utvrdile preliminarne ribolovne mogućnosti za prethodno navedeni ribolov u razdoblju od 1. studenoga 2020. do 31. prosinca 2020.

               (3)Budući da te preliminarne ribolovne mogućnosti obuhvaćaju samo dva mjeseca ribolovne godine, utvrđene količine daleko su manje od onih iz savjeta ICES-a o ulovu.

               (4)Ribolovna sezona za norvešku ugoticu obično traje od rujna do siječnja s vrhuncem od listopada do prosinca. Prema najnovijim podacima o ulovu dostavljenima Komisiji, u listopadu je ulovljeno više od 21000 tona norveške ugotice. Ekstrapolacija tih brojki prema dosadašnjim obrascima ulova u ribolovu norveške ugotice upućuje na to da te preliminarne ribolovne mogućnosti vrlo vjerojatno nisu dostatne da bi pokrile ribolovne aktivnosti do kraja godine. Stoga je primjereno prilagoditi te preliminarne ribolovne mogućnosti prema najnovijim procjenama, poštujući pritom u potpunosti savjete ICES-a.

               (5)Uredbu (EU) 2020/123 trebalo bi stoga na odgovarajući način izmijeniti.

               (6)Budući da te preliminarne ribolovne mogućnosti obuhvaćaju razdoblje do 31. prosinca 2020., ova bi Uredba trebala stupiti na snagu odmah nakon objavljivanja.

               (7)S Ujedinjenom Kraljevinom provedeno je savjetovanje u skladu s člankom 130. stavkom 1. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju.

               DONIJELO JE OVU UREDBU:

               Članak 1.
                  Izmjena Uredbe (EU) 2020/123

               Uredba (EU) br. 2020/123 mijenja se u skladu s Prilogom ovoj Uredbi.

               Članak 2.
               Stupanje na snagu i razdoblje primjene

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se do 31. prosinca 2020.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba Vijeća (EU) 2020/123 od 27. siječnja 2020. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 25, 30.1.2020., str. 1.)

                     (2)

                        Uredba Vijeća (EU) 2020/1579 od 29. listopada 2020. o utvrđivanju ribolovnih mogućnosti za određene riblje stokove i skupine ribljih stokova koje se primjenjuju u Baltičkome moru za 2021. te o izmjeni Uredbe (EU) 2020/123 u pogledu određenih ribolovnih mogućnosti u drugim vodama (SL L 362, 30.10.2020., str. 3.).

    ---documentbreak---

               EUROPSKA KOMISIJA
            Bruxelles, 4.12.2020.
            COM(2020) 792 final
            PRILOG

            Prijedlogu uredbe Vijeća
            o izmjeni Uredbe (EU) 2020/123 u pogledu ribolovnih mogućnosti za norvešku ugoticu u 2020.

               PRILOG

               U Prilogu I.A Uredbi (EU) 2020/123 tablica koja se odnosi na vrste: „norveška ugotica i povezani usputni ulovi” u „zona ICES-a 3a; vode Unije u zonama 2a i 4” zamjenjuje se sljedećim:

                        „Vrsta:

                        norveška ugotica i povezani usputni ulovi

                        Zona:

                        3a; vode Unije u zonama 2a i 4

                        Trisopterus esmarkii

                        (NOP/2A3A4.)

                        Razdoblje

                        1.11.2019. – 31.10.2020.

                        1.11.2020. – 31.12.2020.

                        Analitički TAC

                        Danska

                        72 433

                        (*)(***)

                        49 953

                        (*)(******)

                        Ne primjenjuje se članak 3. Uredbe (EZ) br. 847/96.

                        Njemačka

                        14

                        (*)(**)(***)

                        10

                        (*)(**)(******)

                        Ne primjenjuje se članak 4. Uredbe (EZ) br. 847/96.

                        Nizozemska

                        53

                        (*)(**)(***)

                        37

                        (*)(**)(******)

                        Unija

                        72 500

                        (*)(***)

                        50 000

                        (*)(******)

                        Norveška

                        14 500

                        (****)

                        p.m.

                        Farski otoci

                        5 000

                        (*****)

                        p.m.

                        TAC

                        nije relevantno

                        nije relevantno

                        (*)

                        Do 5 % kvote može se sastojati od usputnog ulova koljaka i pišmolja (OT2/*2A3A4). Usputni ulov koljaka i pišmolja oduzet od kvote u skladu s ovom odredbom i usputni ulov vrsta oduzet od kvote u skladu s člankom 15. stavkom 8. Uredbe (EU) br. 1380/2013 zajedno ne smije prijeći 9 % kvote.

                        (**)

                        Kvota se smije loviti samo u vodama Unije u zonama ICES-a 2a, 3a i 4.

                        (***)

                        Kvota Unije smije se loviti samo od 1. studenoga 2019. do 31. listopada 2020.

                        (****)

                        Rabi se odvajajuća rešetka.

                        (*****)

                        Rabi se odvajajuća rešetka. Uključuje najviše 15 % neizbježnih usputnih ulova (NOP/*2A3A4), koji se oduzimaju od te kvote.

                        (******)

                        Kvota Unije smije se loviti od 1. studenoga 2020. do 31. prosinca 2020.”


               EUROPSKA KOMISIJA
            Bruxelles, 30.7.2020.
            COM(2020) 344 final
            2020/0159(NLE)
            Prijedlog
            UREDBE VIJEĆA
            o izmjeni Uredbe (EU) 2020/123 u pogledu određenih ribolovnih mogućnosti za 2020. u vodama Unije i vodama izvan Unije

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Uredbom Vijeća (EU) 2020/123 utvrđene su ribolovne mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za plovila Unije, u određenim vodama izvan Unije. Te se ribolovne mogućnosti obično mijenjaju nekoliko puta tijekom razdoblja u kojem su na snazi.

               •Dosljednost s postojećim odredbama politike u tom području

               Predložene mjere u skladu su s ciljevima i pravilima zajedničke ribarstvene politike i Unijine politike održivog razvoja.

               •Dosljednost u odnosu na druge politike Unije

               Predložene su mjere u skladu s drugim politikama Unije, u prvom redu s politikama u području zaštite okoliša.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna je osnova ovog prijedloga članak 43. stavak 3. Ugovora o funkcioniranju Europske unije.

               Obveze Unije povezane s održivim iskorištavanjem živih vodenih resursa proizlaze iz obveza utvrđenih u članku 2. Uredbe o ZRP-u.

               •Supsidijarnost (za neisključivu nadležnost)

               Prijedlog je u isključivoj nadležnosti Unije kako je navedeno u članku 3. stavku 1. točki (d) Ugovora. Načelo supsidijarnosti stoga se ne primjenjuje.

               •Proporcionalnost

                  Prijedlog je u skladu s načelom proporcionalnosti jer je ZRP jedna od zajedničkih politika. U skladu s člankom 43. stavkom 3. Ugovora Vijeće donosi mjere o utvrđivanju i raspodjeli ribolovnih mogućnosti.

               •Odabir instrumenta

               Predloženi instrument: uredba.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

                  Nije primjenjivo.

               •Savjetovanja s dionicima

                  U Prijedlogu i pri utvrđivanju ribolovnih mogućnosti uzeta su u obzir mišljenja dionika, savjetodavnih vijeća, nacionalnih uprava, organizacija ribara i nevladinih organizacija prikupljena tijekom godine.

               •Prikupljanje i primjena stručnog znanja

                  Prijedlog se temelji na znanstvenim savjetima
                     1
                   Međunarodnog vijeća za istraživanje mora (ICES) te Znanstvenog, tehničkog i gospodarskog odbora za ribarstvo (STECF).

               •Procjena učinka

               Područje primjene uredbe o ribolovnim mogućnostima određeno je člankom 43. stavkom 3. Ugovora.

               •Primjerenost i pojednostavnjenje propisa

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Predložene mjere neće imati utjecaj na proračun.

               5.DRUGI ELEMENTI

               •Detaljno obrazloženje posebnih odredaba prijedloga

               Predloženim izmjenama Uredba Vijeća (EU) 2020/123 izmijenila bi se kako je opisano u nastavku.

               Inćun na potpodručjima 9 i 10

               Inćun (Engraulis encrasicolus) na potpodručjima ICES-a 9 i 10 te u vodama Unije u zoni CECAF-a 34.1.1 kratkoživuća je vrsta za koju se istraživanja dovršavaju u svibnju. Ukupni dopušteni ulov (TAC) utvrđuje se za razdoblje od 1. srpnja do 30. lipnja iduće godine. Time se osigurava da ribolovne mogućnosti budu utemeljene na najboljoj mogućoj procjeni godišnjeg novačenja te kratkoživuće vrste.

               U Uredbi Vijeća (EU) 2020/123 TAC za inćuna na potpodručjima ICES-a 9 i 10 te u vodama Unije u zoni CECAF-a 34.1.1, s primjenjivošću od 1. srpnja 2020. do 30. lipnja 2021., utvrđen je na nulu dok se čekao novi znanstveni savjet. U drugoj izmjeni ribolovnih mogućnosti za 2020. utvrđen je privremeni TAC od 4 018 tona do 30. rujna 2020. kako bi se omogućio nastavak ribolova. Znanstveni savjet objavljen je 18. lipnja 2020. TAC za razdoblje od 1. srpnja 2020. trebalo bi stoga izmijeniti u skladu s najnovijim znanstvenim savjetima ICES-a.

               Pristup ribolovu ugotice pučinke u vodama Farskih Otoka

               U prihvaćenom zapisniku sa savjetovanja o ribarstvu između Farskih Otoka i Unije za 2020. stranke su se usuglasile da će jedna drugoj dodijeliti pristup svojim vodama radi ribolova ugotice pučinke (Micromesistius poutassou) u vodama Unije i međunarodnim vodama u zonama 1, 2, 3, 4, 5, 6, 7, 8a, 8b, 8d, 8e, 12 i 14, uz ograničenje od 37 500 tona za svaku. Posebnim je uvjetom količina ugotice pučinke koju države članice smiju uloviti iz vlastitih kvota u vodama Farskih Otoka ograničena na određeni postotak ukupnog udjela Unije. Taj bi postotak trebao odgovarati omjeru između prava Unije na pristup koji iznosi 37 500 tona i ukupnog udjela Unije koji iznosi 326 484 tona. To odgovara postotku od 11,4 %, koliko države članice smiju uloviti iz vlastitih kvota u vodama Farskih Otoka. Taj je postotak trenutačno utvrđen na 7 % te bi ga trebalo na odgovarajući način izmijeniti.

               Pristup ribolovu ugotice pučinke u vodama Unije

               U prihvaćenom zapisniku sa savjetovanja o ribarstvu između Norveške i Unije o ad hoc aranžmanima za 2020. za upravljanje ugoticom pučinkom i atlantsko-skandinavskom haringom koja se mrijesti u proljeće stranke su se usuglasile da će jedna drugoj odobriti ribolov 190 809 tona ugotice pučinke u svojim vodama. Posebnim je uvjetom pristup Norveške ribolovu u vodama Unije u zoni 4a ograničen na 40 000 tona (u skladu s prihvaćenim zapisnikom sa savjetovanja o ribarstvu između Norveške i Unije za 2020.). Ograničenje ulova u zoni 4a odgovara 21 % ukupne pristupne kvote Norveške u vodama Unije u zonama 2, 4a, 5, u zoni 6 sjeverno od 56° 30' S i u zoni 7 zapadno od 12° Z. Taj je postotak trenutačno utvrđen na 18 % te bi ga trebalo na odgovarajući način izmijeniti.

               Ribolovne mogućnosti za kapelana u grenlandskim vodama

               Protokolom uz Sporazum o partnerstvu u ribarstvu između Europske unije i Grenlanda predviđeno je da Unija dobije 7,7 % ukupnog dopuštenog ulova kapelana (Mallotus villosus) koji će se loviti u grenlandskim vodama na potpodručjima ICES-a 5 i 14. Na temelju ICES-ova savjeta u kojem se predlaže količina od 169 520 tona te u skladu s Protokolom o ribarstvu između Europske unije i Grenlanda, Grenland je 12. lipnja 2020. Uniji ponudio pravo na ulov 13 053 tona kapelana. Ribolovna sezona za taj TAC počinje 20. lipnja 2020. i završava 15. travnja 2021. U Uredbi Vijeća (EU) 2020/123 TAC za kapelana utvrđen je na nulu za razdoblje od 20. lipnja 2019. do 30. travnja 2020. te bi ga stoga trebalo na odgovarajući način izmijeniti za razdoblje od 20. lipnja 2019. do 15. travnja 2021.

               Savjetovanje s Ujedinjenom Kraljevinom

               Budući da ovu Uredbu treba donijeti tijekom prijelaznog razdoblja predviđenog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, Komisija će se savjetovati s Ujedinjenom Kraljevinom u skladu s člankom 130. stavkom 1. tog sporazuma.

               2020/0159 (NLE)

               Prijedlog

               UREDBE VIJEĆA

               o izmjeni Uredbe (EU) 2020/123 u pogledu određenih ribolovnih mogućnosti za 2020. u vodama Unije i vodama izvan Unije

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Uredbom Vijeća (EU) 2020/123
                  2
               1 utvrđene su ribolovne mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za plovila Unije, u određenim vodama izvan Unije.

               (2)U Uredbi (EU) 2020/123 ukupni dopušteni ulov (TAC) inćuna (Engraulis encrasicolus) na potpodručjima ICES-a 9 i 10 te u vodama Unije u zoni CECAF-a 34.1.1 utvrđen je na nulu. U drugoj izmjeni
                  3
                Uredbe Vijeća (EU) 2020/123 utvrđen je privremeni TAC kako bi se omogućio nastavak ribolova. Inćun je kratkoživuća vrsta, a odgovarajući znanstveni savjet objavljen je 18. lipnja 2020. Ograničenja ulova za inćune na potpodručjima ICES-a 9 i 10 te u vodama Unije u zoni CECAF-a 34.1.1 sada bi trebalo izmijeniti u skladu s najnovijim znanstvenim savjetom Međunarodnog vijeća za istraživanje mora (ICES) te ih utvrditi na 15 699 tona.

               (3)U prihvaćenom zapisniku sa savjetovanja o ribarstvu između Farskih Otoka i Unije za 2020. stranke su se usuglasile da će jedna drugoj dodijeliti pristup svojim vodama radi ribolova ugotice pučinke (Micromesistius poutassou) u vodama Unije i međunarodnim vodama u zonama 1, 2, 3, 4, 5, 6, 7, 8a, 8b, 8d, 8e, 12 i 14, uz ograničenje od 37 500 tona. Posebnim je uvjetom u tablici TAC-ova Uniji dodijeljen pristup vodama Farskih Otoka i ograničena, u obliku postotka ukupnog udjela Unije, količina ugotice pučinke koju države članice smiju uloviti iz vlastitih kvota u vodama Farskih Otoka. Taj bi postotak trebao odgovarati omjeru između prava Unije na pristup u iznosu od 37 500 tona i ukupnog udjela Unije u iznosu od 326 484 tona ugotice pučinke. To odgovara postotku od 11,4 %, koliko države članice smiju uloviti iz vlastitih kvota u vodama Farskih Otoka. Taj je postotak trenutačno utvrđen na 7 % te bi ga trebalo na odgovarajući način izmijeniti.

               (4)U prihvaćenom zapisniku sa savjetovanja o ribarstvu između Norveške i Unije o ad hoc aranžmanima za 2020. za upravljanje ugoticom pučinkom (Micromesistius poutassou) i atlantsko-skandinavskom haringom koja se mrijesti u proljeće stranke su se usuglasile da će jedna drugoj odobriti ribolov 190 809 tona ugotice pučinke u svojim vodama. U tablici TAC-ova za ugoticu pučinku kojom se Norveškoj odobrava pristup tom ribolovu u vodama Unije u zonama 2, 4a, 5, u zoni 6 sjeverno od 56° 30' S i u zoni 7 zapadno od 12° Z, posebnim je uvjetom ograničen ulov u zoni 4a na najviše 40 000 tona (u skladu s prihvaćenim zapisnikom sa savjetovanja o ribarstvu između Norveške i Unije za 2020.). To ograničenje ulova u zoni 4a odgovara postotku od 21 % ukupne pristupne kvote Norveške. Taj postotak trenutačno je utvrđen na 18 % te bi ga trebalo na odgovarajući način izmijeniti.

               (5)Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane
                  4
                te Protokolom
                  5
                uz navedeni sporazum predviđeno je da Unija dobije 7,7 % ukupnog dopuštenog ulova kapelana (Mallotus villosus) koji će se loviti u grenlandskim vodama na potpodručjima ICES-a 5. i 14. U skladu s navedenim protokolom Grenland je 12. lipnja 2020. Uniji ponudio pravo na ulov 13 053 tona kapelana koji će se loviti u razdoblju od 20. lipnja 2020. do 15. travnja 2021. Tablicu ribolovnih mogućnosti za kapelana trebalo bi stoga a odgovarajući način izmijeniti.

               (6)Uredbu (EU) 2020/123 trebalo bi stoga na odgovarajući način izmijeniti.

               (7)Ograničenja ulova predviđena Uredbom (EU) 2020/123 primjenjuju se od 1. siječnja 2020. za ugoticu pučinku u vodama Unije u zonama 2, 4a, 5, u zoni 6 sjeverno od 56° 30' S i u zoni 7 zapadno od 12° Z, od 20. lipnja 2020. za kapelana u grenlandskim vodama na potpodručjima ICES-a 5 i 14, a od 1. srpnja 2020. za inćuna na potpodručjima ICES-a 9 i 10 i u vodama Unije u zoni CECAF-a 34.1.1. Odredbe o ograničenjima ulova uvedene ovom Uredbom trebale bi stoga stupiti na snagu što prije retroaktivno se primjenjivati za ugoticu pučinku od 1. siječnja 2020., za kapelana od 20. lipnja 2020., a za inćuna od 1. srpnja 2020. Takva retroaktivna primjena ne utječe na načela pravne sigurnosti i zaštite opravdanih očekivanja jer dotične ribolovne mogućnosti još nisu iscrpljene.

               (8)S Ujedinjenom Kraljevinom provedeno je savjetovanje u skladu s člankom 130. stavkom 1. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju,

               DONIJELO JE OVU UREDBU:

               Članak 1.

               Izmjena Uredbe (EU) 2020/123

               Prilozi I.A i I.B Uredbi (EU) 2020/123 mijenjaju se kako slijedi:

               (1)Prilog I.A mijenja se kako slijedi:

               (a)tablica ribolovnih mogućnosti za inćuna u zonama 9 i 10 te u vodama Unije u zoni CECAF-a 34.1.1. zamjenjuje se sljedećim:

               „

                        Vrsta:

                        Inćun

                        Zona:

                        9 i 10; vode Unije na području CECAF-a 34.1.1

                        Engraulis encrasicolus

                        (ANE/9/3411)

                        Španjolska

                        7 494

                        (1)

                        Zaštitni TAC

                        Portugal

                        8 175

                        (1)

                        Unija

                        15 669

                        (1)

                        TAC

                        15 669

                        (1)

                         (1)

                         Kvota se smije loviti samo od 1. srpnja 2020. do 30. lipnja 2021.

               ”;

               (b)u tablici ribolovnih mogućnosti za ugoticu pučinku (Micromesistius poutassou) u vodama Unije i međunarodnim vodama u zonama 1, 2, 3, 4, 5, 6, 7, 8a, 8b, 8d, 8e, 12 i 14, bilješka 1. zamjenjuje se sljedećim:

               „1. Poseban uvjet: unutar ukupne količine za pristup od 37 500 tona za Uniju, države članice smiju izloviti do sljedećeg postotka svojih kvota u vodama Farskih Otoka (WHB/*05-F.): 11,4 %.”;

               (c)u tablici ribolovnih mogućnosti za ugoticu pučinku (Micromesistius poutassou) u vodama Unije u zonama 2, 4a, 5, u zoni 6 sjeverno od 56° 30' S i u zoni 7 zapadno od 12° Z, bilješka 2 zamjenjuje se sljedećim:

               „2. Poseban uvjet: ulov u zoni 4a ne smije premašiti sljedeći iznos (WHB/*04A-C): 40 000

               To ograničenje ulova u zoni 4a odgovara sljedećem postotku pristupne kvote Norveške:

               21 %”;

               (2)u Prilogu I.B tablica s ribolovnim mogućnostima za kapelana u grenlandskim vodama u zonama 5 i 14 zamjenjuje se sljedećim:

               „

                        Vrsta:

                        Kapelan

                        Zona:

                        grenlandske vode u zonama 5 i 14

                        Mallotus villosus

                        (CAP/514GRN)

                        Danska

                         2 595

                        Analitički TAC

                        Njemačka

                          113

                        Ne primjenjuje se članak 3. Uredbe (EZ) br. 847/96.

                        Švedska

                          186

                        Ne primjenjuje se članak 4. Uredbe (EZ) br. 847/96.

                        Ujedinjena Kraljevina

                          24

                        Sve države članice

                          134

                        (1)

                        Unija

                         3 053

                        (2)

                        Norveška

                         10 000

                        (2)

                        TAC

                        Nije relevantno.

                        (1)

                        Danska, Njemačka, Švedska i Ujedinjena Kraljevina mogu pristupiti kvoti koja se odnosi na „sve države članice” samo nakon što iscrpe vlastitu kvotu. Međutim države članice s više od 10 % kvote Unije uopće ne smiju pristupiti kvoti koja se odnosi na „sve države članice”.

                        (2)

                        Za razdoblje ribolova od 20. lipnja 2020. do 15. travnja 2021.

               ”.

               Članak 2.
                  Stupanje na snagu i primjena

               Ova Uredba stupa na snagu sljedećeg dana od dana objave u Službenom listu Europske unije.

               Članak 1. stavak 1. točka (a) primjenjuje se od 1. srpnja 2020., a točke (b) i (c) primjenjuju se od 1. siječnja 2020.

               Članak 1.stavak 2. primjenjuje se od 20. lipnja 2020.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                  http://www.ices.dk/community/advisory-process/Pages/Latest-advice.aspx

                     (2)
                  1
                        Uredba Vijeća (EU) 2020/123 od 27. siječnja 2020. o utvrđivanju ribolovnih mogućnosti za 2020. za određene riblje stokove i skupine ribljih stokova koje se primjenjuju u vodama Unije te, za ribarska plovila Unije, u određenim vodama izvan Unije (SL L 25, 30.1.2020., str. 1.).

                     (3)

                        Uredba Vijeća (EU) 2020/900 od 25. lipnja 2020. o izmjeni Uredbe (EU) 2019/1838 u pogledu određenih ribolovnih mogućnosti za 2020. u Baltičkome moru i o izmjeni Uredbe (EU) 2020/123 u pogledu određenih ribolovnih mogućnosti za 2020. u vodama Unije i vodama izvan Unije SL L 207, 30.6.2020., str. 4.–14.

                     (4)

                        SL L 172, 30.6.2007., str. 4.

                     (5)

                        Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane (SL L 305, 21.11.2015., str. 3.).